Aarhuus Stifts-Tidende, 1833-12-12
Jmod det Angreb som forleden gjordes i Khousp. mod de ordinerede Catecheter, har nu En af disse taget til Gjenmæle i f. Bl. No. 237. "Uden at anføre Beviis, hedder det blandt Andet heri, opdynger Forf. en Mængde Beskyldninger, hvis Usandhed vistnok snart vil erkjendes af enhver kyndig og retsindig Mand, som dog kunne stifte Skade, idet de opfattes af Saadanne, der enten ikke kunne eller ikke ville indsee det Urigtige deri. Der kan i enhver Stand gives uduelige og samvittighedsløse Mennesker, følgelig ogsaa iblandt de omtalte Geistlige, men det røber enten Letsindighed eller ond Villie, i offentlige Blade at henkaste fornærmelige Yttringer mod hele Standen, uden Hjemmel for sine Udladelser."Hr. Overlærer Hage har nu i Khousp. fremsat Spørgsmaalene om Latinstudiet, til endelig Afgjørelse saaledes: "Skal man i det videnskabelig Dannelsesystem vedblive at beholde latinsk Stiil, den store Detail af latinsk Grammatik, og de vidtsvævende Kommentarer, – Ting, der kun ere nødvendige for faa Lærde; der kun hos yderst Faa vække den videnskabelige Sands; der vel er formalt dannende, men deels ikke ere det eneste formale Dannelsesmiddel, deels virke ligesaa meget sløvende som dannende, og endelig godt kunne undværes, uden at de gamle Sprog derfor skulle forvises, eller skal man, istedetfor dette, sætte f. Ex. Naturvidenskaberne, der udgjøre den ene store Halvdeel af Videnskabernes store Hele, saa at den, der ikke kjender dem, er som blind paa det ene Øie; der virke paa eengang dannende (formalt) og forædlende paa Sielen; der ere fortrinligen skikkede til at vække en blivende videnskabelig Jnteresse, der ved selve Maaden, hvorpaa flere af dem bedst erhverves, virke gavnligt baade paa Legeme og Siel; der endelig paa den mindst forstyrrende Maade vise os Sporene af en alviis Aand?" Af Hr. Adjunct Hanck i Odense læses følgende: "Jeg har forleden taget mig den Frihed at yttre: at det efter min Overbeviisning var godt, om der gaves kun en Karakteer til de offentlige Examina, da Følgen deraf vilde blive, at Enhver, som kunde, maatte stræbe indtil han havde naaet tilbørlig Dygtighed, og den af Naturen altfor ringe Begavede blive borte. Det glædede mig, faa Dage derefter at see, at en bekjendt lærd og dygtig Skolemand er omtrent af samme Mening, og vil bidrage til at udføre saadan Jdee efter den Leilighed, just hans Stilling giver hom. Hr. Rektor Flemmer i Randers siger nemlig i sit sidste Skoleprogram, der overhoved indeholder meget interessante Bidrag til hans Skoles Historie: "Jeg skylder Skolens Ære og den mig anbetroede Ungdoms Vel, Jngen at dimittere førende han har naaet den Modenhed, som Skolen efter hans Evner kan give ham. Pluraliteten af Disciplene ville ved Flid kunne bringe det saavidt, at de have Rimelighed for sig, ved Exammen artium at ville erholde Laudabilis til Hovedkarakteer. - Nu kan og bør vel ingen Skole opstille dette som ufravigelig Regel; – men den Discipel, som blot af Mangel paa stadig Flid har berøvet sig Udsigt til Land., bør ikke vente, at blive dimitteret, thi ligesom Skolen har Pligter mod ham, saaledes har han ogsaa Pligter mod Skolen, – og jeg tør vente: at ingen forstandig Fader vil føie eller billige sin Søns barnagtige Lyst til at komme umoden ud i Verden." – Kan dette gjælde om den indledende Prøve, der blot aabner Adgangen til Høiskolen, da maatte det endmeere kunne anvendes paa Adgangen til Fædrelandets Tjeneste, Og ber overhoved Nogen gaae paa Akkord med sin Aandsdannelse eller sin Embedsdygtighed! Jmellem afdøde Kbid. Gerson Levis Enke, Christiane født d'Origny, paa den ene Side, og Hr. Oberst F. d'Origny, Comm. af Dorg og Drgsm., samt Hr. Commandeur i Sø=Etaten Chr. P. Flensborg, R. af D. og Drgsm., paa den anden Side, var opstaaet Proces i Anledning af Legater m.v., som bemeldte Levy ved Testament havde tillagt de nævnte Herrer. Saavel ved Skifte=Decision som ved Høiesteretsdom er kjendt, at Hr. Obersten og Hr. Commandeuren bør ved Slutningen af Boet være berettigede til, i Forhold til dets Forfatning, at erholde udbetalt det fulde Enhver især af dem ved Testamentet tillagte Legat.